94 



maaler vi denne Vinkel, viser det sig endog, at den paa det 

 allernærmeste er 67 ^. En større Overensstemmelse kunde vi 

 ikke godt vente at finde. — De fleste af Hatterias Bugribben 

 (Fig. 158) danner en noget større Vinkel med hinanden, men 

 Oldfuglen er jo i Tid ogsaa meget nærmere ved Kadaliosaiiriis, 

 end Hatteria er det. Desuden er det muligt, at Vinklen har 

 forandret sig noget paa det tørrede Skelet; men de øverste Bug- 

 ribben lige bag Brystbenet viser dog en Vinkel, der ikke er langt 

 fra 67«. 



Lad os et Øjeblik tænke os, at vi ikke kender noget til Ske- 

 lettets Udvikling i Fuglehaanden, og lad os forsøge, om det er 

 muligt fra den modsatte Side, fra den færdige Vinge at finde 

 Træk, der peger hen mod Krybdyret. 



Fuglens fjerklædte Vinge, et Vidunder af Tilpasning, er vel 

 nok det Organ, der særpræger den allermest, og som synes for- 

 met i en eneste Støbning just til den Brug, som Fuglen gør 

 deraf, — og kun til den. Vingens hvælvede Form, hele dens 

 ydre Omrids, Fjerenes Anbringelse, deres Stivhed og Elasticitet 

 er som skabt til at bære, løfte og bevæge Fuglekroppen fremad. 

 Naar Fuglen ikke flyver, foldes Vingerne sammen og ligger ube- 

 nyttede tæt ind til Kroppen. Det kunde synes som lutter Taabe- 

 lighed, hvis vi vilde stille det Spørgsmaal, om Fuglen ikke bruger 

 sin Vinge til andet end Flyvning. Bruger vi da f. Eks. vort Øje 

 til andet end til at se med? — nej, en Vinge er ligesaa ensidig 

 formet som et Sanseorgan. 



Ja, det er altsammen rigtigt nok! Men se engang Vingen af 

 en And, en Sumphøne eller en Taarnfalk lidt nærmere efter, og 

 man vil opdage, at der sidder en haard, spids Fremragning, lige- 

 som Antydning af en Klo inde mellem Fjerene paa Vingens 

 Forrand. Vi kan i Reglen tydeligt føle den, og den ses let, naar 

 vi skyder Fjerene til Side; den sidder lige ved Roden af yderste 

 Svingfjer paa Tommelen. Og jo flere Fugle og Fugleunger vi 

 faar fat i til Undersøgelse, desto mere stiger vor Forbavselse, 

 thi en saadan Vingeklo viser sig at være en meget udbredt Frem- 

 toning i Fugleverdenen. 



Det er hyppigst paa første Finger, at Kloen sidder, sjældnere 

 trælTes tillige en Klo paa anden. Dette er dog iagttaget hos flere 

 Strudsfugle, Casuar, Emu og undertiden hos amerikansk Struds, 

 samt hos Kivi (Apteryx), der jo ikke har nogen første Finger. 

 Det zoologiske Museum i Cambridge ejer Foster og Redeunger af 



